**Uznesenie 2/OZ/2022**

**zo dňa 18.3.2022**

Obecné zastupiteľstvo obce Riečka

1. **Schvaľuje:**

**Uznesenie č. 2-1/2022**

v súlade s ustanoveniami § 7 ods. 1, písm. e) a § 14 zákona č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov a v súlade s § 4 ods. 3, písm. h) a písm. p) zákona č. 369/1990 Zb. o obecnom zriadení

Zmluvu o spolupráci medzi obcou a Združením miest a obcí Slovenska, na základe ktorej budú uvedenej organizácií poskytnuté finančné prostriedky v objeme 1.000,- € z rozpočtu obce a to na plnenie úloh vyplývajúcich z riešenia humanitárnej krízy súvisiacej s vypuknutím vojnového konfliktu na Ukrajine, najmä v súvislosti so zabezpečovaním základných životných potrieb občanov Ukrajiny, ktorí utekajú pred vojnovým konfliktom alebo im bol priznaný status dočasného útočiska na území Slovenskej republiky v súvislosti s vojnovým konfliktom na Ukrajine a splnomocňuje starostu na uzavretie tejto Zmluvy.

***Hlasovanie per rollam:***

Počet poslancov Obecného zastupiteľstva : 7

(Baboľová, Baláž, Čermák, Krahulec, Náčinová, Spišiak, Šimiak)

Počet poslancov, ktorí sa zúčastnili hlasovania : 7

Hlasovali za : 6

(Baboľová, Baláž, Čermák, Krahulec, Náčinová, Spišiak)

Proti: 0

Zdržal sa : 1 (Šimiak)

Uznesenie č. 2-1/2022 bolo prijaté nadpolovičnou väčšinou poslancov.